Հանրապետականն էլ այնքան իմաստություն ունի, որ քննարկումներին մասնակից դարձնի ժողովրդի վստահության քվեին արժանացած եւ խորհրդարանում հայտնված մյուս ուժերին: Կարծում եմ՝ նոր կառավարությունը ձայների շատ լուրջ մեծամասնությամբ կձեւավորվի, այդ պատճառով էլ համարձակորեն ձեռնամուխ կլինի խնդիրների կարգավորմանը: Եկեք ազգովի միասնական լինենք եւ օգնենք ազգային կարեւոր խնդիրների հայանպաստ կարգավորմանը: Առաջադրված նախագահի թեկնածուն, օրինակ, ինտելեկտուալ անձնավորություն է, կայացած մասնագետ, ում հարգում են նաեւ Սփյուռքում եւ այլ երկրերի պետական շրջանակներում: